Source: https://www.riihimaki.fi/lakko-vaikuttaa-riihimaen-kaupungin-palveluihin/
Timestamp: 2018-11-13 20:01:28+00:00
Document Index: 1709524

Matched Legal Cases: ['kko ', 'kko ', 'kko ', 'kko ', 'kko ', 'kko ']

Lakko vaikuttaa Riihimäen kaupungin palveluihin - Riihimäen kaupunki
Etusivu / Ajankohtaista / Lakko vaikuttaa Riihimäen kaupungin palveluihin
18.10.2018 Koulut Kulttuuri ja vapaa-aika Liikunta perusopetus Päivähoito ja koulutus Sivistyspalvelut Varhaiskasvatus
JHL: n kohdennettu lakko koskee myös Riihimäen palveluita.
Kahden päivän poliittinen lakko toteutuu 22.10. klo 00.00 – 23.10.2018 klo 24.00 aikana. Lakko koskee JHL:n jäseniä siivous- ja kiinteistöhuollossa, ruokapalvelussa, liikunta-, urheilu- ja kulttuuritoimessa Lähtökohtaisesti maanantaina ja tiistaina ei ole tarjolla näiden alojen palveluita.
Mikäli myös ruokapalvelu kuuluu lakon piiriin, kouluissa, päiväkodeissa ja ryhmäpäiväkodeissa on mahdollista tarjota evästyyppisiä aterioita esimerkiksi mehua, hedelmiä, leipää ja leikkeleitä.
Kouluissa, päiväkodeissa ja ryhmäpäiväkodeissa varaudutaan siihen, että yksiköt eivät saa ruokapalveluita 22.-23. lokakuuta.
Ruokapalvelun puuttuessa edellä mainittuina päivinä tarjoataan evästyyppiset ateriat.
Aamupala: muroja, leipää, leikkelettä, juoma.
Lounas: ruisleipä, juustoa, omena, pillimehu
Välipala: jogurtti, leipä, juoma
Aamupala: muroja, leipää, leikkelettä, juoma
Lounas: ruisleipä, juustoa, banaani, pillimehu
Välipala: riisipiirakka, munavoi, juoma. Alle 3-v ryhmissä vaihtoehtona mehukeitto.
Kaikkien erityisruokavalioiden tarjoamista eväiden osalta ei valitettavasti pystytä takaamaan. Erityisruokavalion omaavat voivat harkintansa mukaan tuoda mukana myös omat eväät.
Lakon aikana Riihimäen kaupungin liikuntapaikat ovat suljettuina eikä liikuntaryhmiä järjestetä. Myöskään seurat eivät voi käyttää lakon aikana kaupungin liikuntapaikkoja, koska niissä ei järjestetä valvontaa ja siivousta.
Tiedotamme tarvittaessa lisää lakon vaikutuksista Riihimäen kaupungin nettisivuilla, Facebook-sivulla ja Twitterissä.
Marke Harkas, 18.10.2018 10:06
Asiasanat: ateriapalvelut JHL lakko liikuntapaikat varhaiskasvatus